Η **Οδός Φλοριάνσκα** ή **Οδός Αγίου Φλωριανού** (πολωνικά: *Ulica Floriańska w Krakowie*‎) είναι μία από τις κύριες οδούς της Παλαιάς Πόλης της Κρακοβίας, καθώς και μία από τις πλέον γνωστές οδούς της πόλεως. Η συγκεκριμένη οδός αποτελεί τμήμα του ιπποδάμειου ρυμοτομικού συστήματος του *Stare Miasto* (Παλαιά Πόλη), της πόλεως των εμπόρων η οποία εκτείνεται με σημείο εκκίνησης το μεσαιωνικό ιστορικό κέντρο της πόλης, ενώ σχεδιάστηκε το 1257, έπειτα από την καταστροφή της πόλεως κατά την διάρκεια των ταταρικών εισβολών του 1241.

Τοποθεσία
---------

Η Φλοριάνσκα αναφέρεται για πρώτη φορά το 1257 επί χάρτη σχεδίου επέκτασης της πόλεως. Σηματοδοτεί το σημείο εκκίνησης του Βασιλικού Δρόμου στην Κρακοβία, ενώ εκτείνεται με κατεύθυνση από το βορειοδυτικό άκρο της κύριας πλατείας, Ρύνεκ Γκουόβνι, έως το μνημείο της Πύλης Αγίου Φλωριανού, σε απόσταση της τάξεως των 335 μ. Σήμερα, υφίστανται, συνολικά, 51 αριθμημένα κτίρια επί της οδού (έως τον αριθμό 44 ως προς τα ζυγά και τον αριθμό 57 ως προς τα μονά). Οφείλει την ονομασία της στον Άγιο Φλωριανό.

Άποψη της Οδού Φλοριάνσκα από την Βασιλικής της Παναγίας της Κρακοβίας.
Αριθμός σημαντικών αξιοθέατων και μνημείων, κυρίως κτίρια του αρχιτεκτονικού είδους καμιένιτσα, ευρίσκονται επί της συγκεκριμένης οδούς. Συμπεριλαμβάνονται κτίρια ευρισκόμενα επί του πρώτου μισού της οδού, όπως, ευρισκόμενο επί του αριθμού 1, η Καμιένιτσα ποντ Μουρζύναμι, επί του αριθμού 2, η Καμιένιτσα Μέννιτσα, επί του αριθμού 13, η Καμιένιτσα «Αμέντζινσκα» (επίσης γνωστή ως το Παλάτι της Κμίτα), επί του αριθμού 14, το Ξενοδοχείο Ποντ Ρόζα, ενώ, σε ολίγον μεγαλύτερη απόσταση, το Φαρμακευτικό Μουσείο της Ιατρικής Σχολής του Γιαγκελλόννιου Πανεπιστημίου επί του αριθμού 25, η Οικία του ζωγράφου Γιαν Ματέικο επί του αριθμού 41, καθώς και το Καφέ Γιάμα Μιχαλίκα επί του αριθμού 45. Το βορειοδυτικό άκρο της συγκεκριμένης οδού διασχίζει την Πύλη Αγίου Φλωριανού.

Σήμερα, η οδός αποτελεί σημαντικό αξιοθέατο, ενώ η πλειοψηφία των κτιρίων που την πλαισιώνουν φιλοξενούν καταστήματα, εστιατόρια, καφέ, καθώς και άλλες, ανάλογου είδους, επιχειρήσεις. Το 2007, το πολωνικό περιοδικό *Wprost* κατέταξε την Οδό Φλοριάνσκα ως την τρίτη σημαντικότερη στην Πολωνία, καθώς και ως την πλέον σημαντική στην Κρακοβία, έπειτα από την Οδό Νόβι Σβιάτ της Βαρσοβίας και την Οδό Κρακόβσκιε Πρζέντμιεσιε. Το 2011 και το 2013, τα ενοίκια επί της Οδού Φλοριάνσκα ήσαν τα δεύτερα υψηλότερα στην Πολωνία, με ανώτερά τους, μόνον, εκείνα της Οδού Νόβι Σβιάτ.

Παραπομπές
----------

1. 1 2 3 4  (Πολωνικά) «Florianska Street and Florianska Gate». Poland.pl. 14 Μαΐου 2012. Αρχειοθετήθηκε από το πρωτότυπο στις 3 Φεβρουαρίου 2014. Ανακτήθηκε στις 2 Φεβρουαρίου 2014.
2. ↑  (Αγγλικά) Landmark Publishing· Andrew Beattie· Timothy Pepper (1 Απριλίου 2002). *Cracow*. Landmark. σελ. 28. ISBN 978-1-84306-033-8.
3. ↑  (Πολωνικά) *Commentationes*. Państwowe Wydawn. Naukowe. 2009. σελ. 103. Ulica Floriańska w Krakowie, łącząca Rvnek z Kleparzem i zwieńczona Bramą Floriańską. Została wytyczona w czasie wielkiej lokacji miasta w 1257 r. w miejsce dawnego traktu, łączącego Okół z osadą, rozwijającą się wokół XIl-wiecznego kościoła.
4. 1 2 3  (Πολωνικά) krakow4u. «Ulica Florianska w Krakowie | Ulice miasta Krakowa». Krakow4u.pl. Αρχειοθετήθηκε από το πρωτότυπο στις 5 Απριλίου 2019. Ανακτήθηκε στις 2 Φεβρουαρίου 2014.
5. ↑  (Πολωνικά) Krystyna Szymonowicz (1987). *Droga Królewska na Wawel*. Wydawn. PTTK "Kraj". σελ. 26. ISBN 978-83-7005-156-3.
6. ↑  (Αγγλικά) «Aleje sukcesu - strona 2 - WPROST». Wprost.pl. Ανακτήθηκε στις 2 Φεβρουαρίου 2014.
7. ↑  (Πολωνικά) «Kraków: Floriańska drugą najdroższą ulicą Polski [ZDJĘCIA». Gazetakrakowska.pl. 1 Σεπτεμβρίου 2011. Ανακτήθηκε στις 2 Φεβρουαρίου 2014.
8. ↑  (Πολωνικά) «Gdzie czynsze są najdroższe w kraju | rp.pl». Ekonomia.rp.pl. 19 Νοεμβρίου 2013. Αρχειοθετήθηκε από το πρωτότυπο στις 19 Φεβρουαρίου 2014. Ανακτήθηκε στις 2 Φεβρουαρίου 2014.

Περαιτέρω ανάγνωση
------------------

* (Πολωνικά) Jadwiga Kalinowska (1976). *Ulica Floriańska: jej historia, zabytki, konserwacja*. KKPM.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οδός Φλοριάνσκα** |

* (Πολωνικά) Kraków ul. Floriańska i okolice, ekspozycje.org.pl